PPKE BTK

**PÁZMÁNY SZENIOR EGYETEM**

2025 tavaszi szemeszter

**jelenléti (offline) kurzus**

**Az emberi méltóság filozófiája**

*Tudományág:* filozófia

Az „emberi méltóság” elmúlt évszázadban kultúránk és a humántudományok egyik centrális fogalmává vált, és sokak szerint a társadalmi intézményrendszerünk egyik legfontosabb pillére, az emberi jogok doktrínája is elválaszthatatlan tőle. Ennek ellenére sincs egyetértés arról, hogy mi a fogalom tartalma, így aztán arról sincs, hogy miben áll, és min alapul az emberi méltóság, és milyen morális követelményeket támaszt. Még az is vitatott, hogy van-e egyáltalán az ember voltunktól el nem választható, semmilyen magatartással el nem játszható és mindenkit ugyanolyan mértékben megillető méltóságunk, vagy csak annyi méltóságot tulajdoníthatunk magunknak, amennyi a személyes érdemeinkből vagy a társadalmi státuszunkból fakad. A félév első, nagyobbik felében az emberi természetről szóló filozófiai elméletek kontextusában értelmezzük az emberi méltóságot. Olyan koncepciókat tekintünk át időrendben haladva, amelyek az emberi szabadság eszméjének egyre merészebb megfogalmazása és egyre radikálisabb érvényre juttatása révén az antikvitás és a keresztény középkor emberképétől a korunkat uraló emberfelfogásig vezettek el. Az utolsó három alkalommal az emberi méltóság kortárs diszkusszióját tekintjük át, különös tekintettel a szkeptikus, valamint a katolikus álláspontra.

Az előadások **csütörtöki** napokon 17 órakor kezdődnek.

|  |  |
| --- | --- |
| Előadó: **Dr. Hankovszky Tamás,** hab. egyetemi docens, PPKE BTK Filozófia Tanszék | |
| február 20. | Az emberi méltóság fogalmának jelentősége és problémái – előzetes áttekintés |
| február 27. | Cicero – Az emberi méltóság fogalmának születése |
| március 6. | A klasszikus kereszténység – Az istenképűség metafizikája |
| március 13. | Pico della Mirandola – Az önmagunkról való döntés szabadsága |
| március 20. | Rousseau – Van-e olyan, hogy emberi természet? |
| március 27. | Kant 1. – A kategorikus imperatívusz etikája |
| április 3. | Kant 2. – A méltóság mint autonómia |
| április 10. | Fichte és Sartre – A radikális szabadság |
| május 8. | Szkepticizmus – Létezik-e egyáltalán emberi méltóság? |
| május 15. | Napjaink katolikus álláspontja 1. – A II. Vatikáni Zsinat: *Gaudium et Spes* |
| május 22. | Napjaink katolikus álláspontja 2. – Hittani Dikasztérium: *Dignitas Infinita* |